Diari Oficial de la Generalitat Valenciana


Sumari del DOGV 9336, del 11-05-2022 (2022/3529)

Informació pública de l'emissió de l'informe ambiental i territorial estratègic de la modificació puntual número 12 del Pla general d'ordenació urbana.
-------------------------------------------------------------------------------------------------------------------------------------------------------

### Dades del document

Número de DOGV
:   9336

Data del DOGV
:   11-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3529


Data del document
:   22-04-2022

Organisme emissor
:   Ajuntament de Benigànim

Tipus de document
:   Anunci

Descriptors 

:   * Benigànim
    * administració local
    * pla d'urbanisme

Informació pública de l'emissió de l'informe ambiental i territorial estratègic de la modificació puntual número 12 del Pla general d'ordenació urbana. [2022/3529]  
Per la Resolució número 2022-0084, d'1 de febrer de 2022, del regidor de Medi Ambient, s'ha emés informe ambiental i territorial estratègic favorable, corresponent a la modificació puntual número 12, que seguidament es transcriu:  
  
«Antecedents  
I. En data de 20 de desembre de 2017, mitjançant sol·licitud 05TUI/2017/35383 realitzada per part de l'Ajuntament de Benigànim, se sol·licita l'adhesió al projecte de cooperació entre administracions locals i la Generalitat en matèria d'infraestructures educatives.  
En data 29 d'octubre de 2018, es remet correu electrònic per part de la Conselleria d'Educació, Investigació, Cultura i Esport, adjuntant programa de necessitats per al nou centre CEIP Beata Inés del municipi de Benigànim.  
En data 27 de novembre de 2018, mitjançant acord plenari se sol·licita a la Conselleria d'Educació, Investigació, Cultura i Esport de la Generalitat, la delegació de competències per a dur a terme les actuacions sol·licitades dins del Pla Edificant respecte als centres CEIP Beata Inés de Benigànim.  
Vist que l'oficina tècnica de l'Ajuntament de Benigànim manca, tant de mitjans humans com materials, per a abordar la memòria valorada d'una obra de l'envergadura del nou col·legi CEIP Beata Inés, es requereix la contractació de serveis externs per a dur a terme la valoració de les obres de la totalitat del programa necessari proposat per part de la Conselleria d'Educació, Investigació, Cultura i Esport.  
  
De conformitat amb l'anterior, en data 28 de gener de 2019, es presenta per registre d'entrada de l'Ajuntament de Benigànim número 6598-K-VC-28, memòria valorada de les actuacions per: «obres especials i obra nova per construcció del nou CEIP Beata Inés» a Benigànim, redactat per l'arquitecte Juan José Sancirilo Camarena.  
En data 1 de febrer de 2019, es remet mitjançant la plataforma de la conselleria habilitada a aquest efecte, memòria valorada de les actuacions per «obres especials i obra nova per construcció del nou CEIP Beata Inés» a Benigànim, redactada per l'arquitecte Juan José Sancirilo Camarena, així com acord plenari de delegació de competències. En data 26 de març de 2019, es rep trucada telefònica dels tècnics del programa «Edificant», informant sobre la revisió realitzada en la proposta presentada i sol·licitant la següent documentació:  
  
- Pla d'implantació amb els espais indicats en el programa de necessitats, així com la previsió de les anualitats, a realitzar pel redactor de la memòria valorada.  
- Informe d'aprovació de la memòria valorada per part dels tècnics municipals.   
- Consulta al consell escolar sobre el programa «Edificant», aprovada per acord plenari.  
A més, s'informa l'oficina tècnica municipal, que l'emplaçament de l'actual escola, de conformitat amb les normes urbanístiques actuals, així com respecte als actuals accessos a l'equipament, no resulta adequat per a la implantació del programa de necessitats exigit, per la qual cosa, per a poder implantar la proposta i crear tres accessos independents accessibles (primària, infantil i accés rodat) com es determina en la normativa, s'ha exigit per part de la Conselleria d'Educació, Cultura i Esport, una modificació puntual de les normes del pla general, amb la finalitat de poder dur a terme la implantació del centre.  
  
II. De conformitat amb l'article 51 del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori urbanisme i paisatge (d'ara en avant TRLOTUP), es va realitzar a través del portal web de l'Ajuntament de Benigànim consulta pública prèvia per espai de vint dies sobre la modificació puntual.  
  
En data 26 d'agost de 2021 la secretària accidental emet certificat d'inici de la consulta prèvia mitjançant publicació en el web municipal el 6 de maig de 2021 i del transcurs del terme de vint dies previst sense que haja produït cap aportació sobre aquest tema.  
III. Per escrit de l'alcaldessa de 14 de setembre de 2021 se sol·licita davant l'òrgan ambiental municipal (el regidor Ferran Llario Sempere en virtut de Resolució d'alcaldia 2021-0707, de 7 de setembre) l'inici de l'avaluació ambiental i territorial estratègica de la modificació número 12 del PGOU de Benigànim  
Consta en l'expedient:  
1. Esborrany de la modificació puntual número 12 del PGOU de Benigànim que té per objecte la modificació de la superfície de l'illa d'ús dotacional on se situa el Col·legi Públic Beata Inés de Benigànim, així com la creació d'un nou vial d'accés a l'illa, per la qual cosa es pretén la creació d'un nou vial i la modificació de l'ús previst en la parcel·la dotacional, variant la ubicació i superfícies previstes per a ús dotacional equipament esportiu-recreatiu i per a equipament educatiu-cultural.  
Més concretament es tracta del següent: requalificació de 1.826,20 m² de sòl urbà dotacional esportivorecreatiu (RD) i 811,65 m² de sòl urbà dotacional educativocultural (ED), a sòl de la xarxa viària pertanyent a la xarxa secundària, així com requalificar 1031,39 m² de sòl urbà dotacional esportivorecreatiu (RD) a sòl urbà dotacional educacional, tot això a fi de realitzar un nou vial i així poder implantar el nou centre educatiu CEIP Beata Inés de Benigànim. Així mateix, es pretén requalificar 742,16 m² de sòl urbà dotacional educativocultural (ED) a sòl urbà dotacional esportivorecreatiu (RD), amb la finalitat d'adequar la piscina municipal a la realitat existent.  
  
2. Document inicial estratègic, inclosa la documentació relacionada en l'article 52.2 del TRLOTUP relativa al procediment simplificat.  
  
3. Informe emés per l'Oficina Tècnica Municipal en data 29 de gener de 2021.  
4. Certificat relatiu al procés de consulta pública prèvia establit en l'article 51 TRLOTUP  
IV. La modificació puntual número 12 afecta l'ordenació detallada perquè encara que el sòl dotacional afectat per la modificació pertany a la xarxa primària, que és una determinació de l'ordenació estructural conforme amb l'article 21.1.c TRLOTUP, l'article 67.7 disposa que «tindrà, en tot cas, la consideració de modificació de l'ordenació detallada de planejament, a l'efecte d'aquesta llei, el canvi d'un ús dotacional de la xarxa primària o secundària dels previstos en el pla, per un altre igualment dotacional públic en sòl, destinat a la mateixa o diferent administració pública. Es requerirà informe de les administracions públiques afectades per l'alteració d'aquest ús».  
  
V. Vist que, d'acord amb l'article 49.2.a TRLOTUP l'òrgan ambiental és l'Ajuntament, per tractar-se d'una modificació que afecta exclusivament l'ordenació detallada del sòl urbà, per Resolució 2021-0775, de 29 de setembre de l'òrgan ambiental, s'acorda:  
  
  
«Primer  
Admetre a tràmit la documentació presentada per l'òrgan promotor per a l'inici del procediment d'avaluació ambiental territorial i estratègica simplificada de la modificació número 12 del PGOU del municipi de Benigànim.  
  
Segon  
Sotmetre la documentació presentada a consultes dels següents serveis, organismes i persones interessades identificades en aquesta fase del procediment, que es pronunciaran en el termini màxim de trenta dies hàbils des de la recepció de la sol·licitud d'informe, tal com es disposa en l'article 51 de la Llei 5/2014:  
- Conselleria d'Educació, Cultura i Esport.  
- Ministeri d'Indústria, Energia i Turisme.   
- Conselleria de Política Territorial, Obres Públiques i Mobilitat. Direcció General de Política Territorial i Paisatge»  
VI. S'han sol·licitat els següents informes:  
- Conselleria d'Educació, Cultura i Esport el 30 de setembre (GVRTE/2021/2403166)  
- Conselleria de Política Territorial, Obres Públiques i Mobilitat el 30 de setembre (GVRTE/2021/2403293)  
- Direcció territorial d'Urbanisme el 30 de setembre de 2021 (GVRTE/2021/2403388)  
- Ministeri d'Assumptes Econòmics i Transformació Digital el 15 d'octubre de 2021 (H54465455y4035997348)  
I s'han rebut els següents documents:  
- Escrit de la Secretaria d'Estat de Telecomunicacions i Infraestructures Digitals amb entrada a l'Ajuntament el 18 d'octubre de 2021 (E-RC-2317) en el qual comunica que «els informes habitualment emesos per aquesta unitat responen a peticions efectuades de conformitat amb el que es disposa en l'article 35.2 de la vigent Llei general de telecomunicacions (Llei 9/2014, de 9 de maig) per a aquells projectes d'instruments de planificació urbanística que requereixen que, amb caràcter previ a l'aprovació, s'emeta un informe sectorial en matèria de comunicacions electròniques.  
Com que el document remés no reuneix les característiques esmentades per ser treballs preparatoris, no és possible l'emissió d'aquest informe. No obstant l'anterior, en annex al present escrit i amb la finalitat de complir el principi de cooperació interadministrativa, li remet una sèrie de consideracions de tipus general que, en matèria de comunicacions electròniques, seria convenient que foren tingudes en compte per part dels redactors de l'instrument urbanístic en qüestió.  
  
Una vegada finalitzats aquests treballs preparatoris, quan estiga disponible l'instrument urbanístic, serà el moment adequat per a sol·licitar el preceptiu informe sectorial en matèria de comunicacions electròniques que avalue l'alineament de l'instrument amb la legislació sectorial de telecomunicacions.  
- Escrits del Servei Territorial d'Urbanisme amb entrada a l'Ajuntament el 7 i 29 d'octubre de 2021 (E-RC-2252 i 2467) que diu: «...es comunica que hauran d'iniciar la tramitació per la Plataforma Urbanística Digital (accedint des de l'enllaç que s'indica més a baix), en aplicació del que s'estableix en els articles 1.2.b i 2.1 del Decret 65/2021, de 14 de maig, del Consell, de regulació de la Plataforma Urbanística Digital i de la presentació dels instruments de planificació urbanística i territorial, en relació amb l'article 68.4 de la Llei 39/2015, d'1 d'octubre, del procediment administratiu comú de les administracions públiques (LPACAP).  
De conformitat amb l'article 68.1 de la LPACAP, se li concedeix un termini de deu dies perquè efectue la seua sol·licitud de manera telemàtica, transcorregut el qual sense que es presente tal sol·licitud, se li tindrà per desistit de la seua petició.  
https://ovius.gva.es/oficina\_tactica/?idioma=ca\_es#/inici  
Cosa que es comunica perquè se'n prenga coneixement i als efectes oportuns.»  
Pel que fa als escrits rebuts, el de la Secretaria d'Estat de Telecomunicacions ens remet a l'informe que emeta en la tramitació del planejament. Per tant, durant el període d'informació pública i consultes a les administracions afectades s'haurà de sol·licitar un informe a aquest òrgan.  
Per la seua part, el Servei Territorial d'Urbanisme ens remet a la tramitació per la Plataforma Urbanística Digital, però no estem davant d'una modificació de planejament d'aprovació autonòmica. Durant el període d'informació pública i consultes a les administracions afectades caldrà sol·licitar un informe a aquest òrgan.  
No ha emés informe la Conselleria d'Educació, però l'article 53.2 TRLOTUP permet seguir amb la tramitació de l'avaluació ambiental transcorregut el termini legal sense que s'hagen emés els informes, si bé en el tràmit d'informació pública i de consultes a les administracions públiques afectades, de la tramitació del planejament, haurà de sol·licitar-se informe a la Conselleria d'Educació.  
Per la Conselleria de Política Territorial, Obres públiques i Mobilitat ha contestat el Servei Territorial d'Urbanisme amb l'escrit abans esmentat.  
  
Consideracions jurídiques  
Primera. Pertoca l'avaluació ambiental d'acord amb el que s'estableix en l'article 22 del text refós de la Llei del sòl i rehabilitació urbana aprovat per Reial decret legislatiu 7/2015, de 30 d'octubre, article 6 de la Llei 21/2013, de 9 de desembre, d'avaluació ambiental i article 46 TRLOTUP  
Segona. No ens trobem en cap dels supòsits contemplats en l'article 46.1 TRLOTUP, per la qual cosa ha de ser l'òrgan ambiental i territorial el que determine si aquesta modificació puntual, ha de ser objecte d'avaluació ambiental i territorial estratègica simplificada o ordinària, tenint en consideració els criteris de l'annex VIII de la citada llei.  
  
El Pla que s'avalua té per objecte la modificació de la superfície de l'illa 57 de sòl urbà dotacional educativocultural (ED), on se situa el Col·legi Públic Beata Inés de Benigànim, així com la modificació de la superfície de l'illa 56, pel que fa a la qualificació de part del sòl dotacional esportiu recreatiu (RD) situat al costat del poliesportiu municipal i al costat del Trinquet municipal, que passarien a formar part de la xarxa viària de la xarxa secundària, amb la finalitat de constituir un vial per a accedir a l'illa 57 i així poder realitzar el nou centre educatiu CEIP Beata Inés.  
Realitzada l'anàlisi tècnica de la documentació presentada i dels informes rebuts i tenint en compte les característiques, els efectes i l'àrea del pla, es pot concloure que el procediment d'avaluació ambiental simplificada és suficient per a determinar que la modificació puntual número 12 del PGOU no presenta afeccions significatives sobre el medi ambient. No altera les condicions ambientals inicials ja que el sòl es troba consolidat i no suposa cap canvi sobre els factors que afectarien el medi ambient o al canvi climàtic, ja que no suposa augment d'emissions, empitjorament dels nivells de contaminació, agreujament dels possibles riscos naturals o induïts o major generació de residus respecte dels ja previstos.  
  
Tercera. Segons l'article 49.2 TRLOTUP: «L'òrgan ambiental i territorial serà l'ajuntament del terme municipal de l'àmbit de planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos: a) En els instruments de planejament urbanístic que afecten exclusivament l'ordenació detallada en sòl urbà definida en el present text refós...»  
  
En la Llei 7/1985, de 2 d'abril, reguladora de bases de règim local, la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, seria l'Alcaldia qui ostentaria la condició d'òrgan d'ambiental i territorial. Però sent delegable aquesta competència, per la Resolució d'alcaldia número 2021-0707, de data 7 de setembre de 2021, s'ha delegat en Ferran Llario Sempere la facultat de resoldre per mitjà d'actes administratius totes les actuacions que corresponen a l'òrgan ambiental i territorial municipal conforme amb la vigent legislació sobre avaluació ambiental estratègica de plans i programes, assistit per a això, pels tècnics del departament d'urbanisme de l'Ajuntament de Benigànim.  
  
Quarta. S'ha seguit la tramitació prevista en els articles 51,52 i 53 TRLOTUP.  
Vistos els pronunciaments efectuats, i de conformitat amb la proposta d'informe ambiental i territorial estratègic favorable en el procediment simplificat de data 25 de gener de 2021 elaborat per l'arquitecta municipal i l'assessora urbanística, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 12, d'acord amb els criteris de l'annex VIII TRLOTUP, per no tindre efectes significatius sobre el medi ambient, corresponent continuar la tramitació de l'aprovació del pla conforme amb la seua normativa sectorial, si bé hauran de complir-se els condicionants següents:  
S'hauran d'obtindre en la tramitació del planejament els informes sectorials següents:  
- Conselleria d'Educació Cultura i Esport  
- Servei Territorial d'Urbanisme  
- Secretaria d'Estat de Telecomunicacions i Infraestructures Digitals  
  
Segon  
Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 61 de l'RDL 1/2021, de 18 de juny, pel qual s'aprova el text refós de la llei d'ordenació del territori, urbanisme i paisatge de la Comunitat Valenciana.  
  
  
Tercer  
La present resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent.  
  
Quart  
La present resolució d'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa».  
  
Ho mana i signa el regidor de Medi Ambient, Sostenibilitat, Transparència i Govern Obert, en virtut de les atribucions d'òrgan ambiental conferides pel Decret d'alcaldia número 2021-0707, de 7 de setembre de 2021.  
Cosa que es notifica a les persones interessades per a general coneixement i efectes oportuns, i es fa constar que, contra la present resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Benigànim, 22 d'abril de 2022.- El regidor delegat de Medi Ambient: Ferran Llario Sempere.